Diari Oficial de la Generalitat Valenciana


Sumari del DOGV 6979, del 06-03-2013 (2013/2153)

RESOLUCIÓ de 20 de febrer de 2013, del conseller de Governació i Justícia, en qualitat de president de l'Observatori de Dret Civil Valencià, per la qual es modifica la composició de l'esmentat Observatori.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6979

Data del DOGV
:   06-03-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/2153


Data del document
:   20-02-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * Observatori de Dret Civil Valencià
    * Dret regional

RESOLUCIÓ de 20 de febrer de 2013, del conseller de Governació i Justícia, en qualitat de president de l'Observatori de Dret Civil Valencià, per la qual es modifica la composició de l'esmentat Observatori. [2013/2153]  
L'Observatori de Dret Civil Valencià va ser creat per mitjà del Decret 30/2002, de 26 de febrer, del Govern Valencià, i després de la modificació efectuada pel Decret 97/2004, d'11 de juny, del Consell, es configura com a l'òrgan col·legiat assessor de la Comissió de Codificació Civil Valenciana, és a dir, un fòrum representatiu en què, amb participació de la Generalitat i de diferents institucions, organismes i entitats, es debaten qüestions i s'eleven propostes en matèria de dret civil valencià.  
L'article 22.1.g del Reglament de la Comissió de Codificació Civil Valenciana i del seu òrgan assessor, l'Observatori de Dret Civil Valencià, aprovat per mitjà del Decret 218/2007, de 26 d'octubre, del Consell, determina quins són els vocals que integren l'esmentat Observatori. Eixe precepte va ser recentment modificat a través del Decret 27/2013, d'1 de febrer, del Consell, amb dos objectius.  
En primer lloc, suprimir la representació de les tres cambres agràries provincials de la Comunitat Valenciana després de l'extinció d'estes efectuada per mitjà de l'article 152 i la disposició final segona de la Llei 10/2012, de 21 de desembre, de Mesures Fiscals, de Gestió Administrativa i Financera, i d'Organització de la Generalitat.  
En segon lloc, la remodelació del Consell derivada del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, va produir una important redistribució de competències entre els diversos departaments, i este fet, junt amb la diversitat d'assumptes sobre els quals pot conéixer l'Observatori de Dret Civil Valencià en l'exercici de les seues funcions, va fer aconsellable eliminar el límit màxim de cinc conselleries representades fins a la data, de manera que puguen estar presents totes aquelles que estiguen involucrades per raó de la matèria.   
L'actual composició de l'esmentat Observatori va quedar determinada per Resolució de 17 de febrer de 2012, del conseller de Governació (DOCV 6726, 02.03.2012), modificada després per mitjà de les resolucions de 23 d'abril de 2012 i 22 de novembre de 2012, ambdós del mateix conseller en qualitat de president de l'al·ludit Observatori (DOCV 6766, 03.05.2012, i 6917, 05.12.2012, respectivament). Ara és procedent adaptar-la perquè guarde la deguda correspondència amb els canvis introduïts en el Decret 218/2007, de 26 d'octubre, del Consell, i amb l'última reestructuració d'este.  
S'ha de dur a terme el cessament dels representants de les conselleries que ja no existixen i el nomenament dels que representen els departaments creats. En este sentit, per mitjà de sengles escrits remesos per les titulars de la Conselleria d'Educació, Cultura i Esport i de la Conselleria de Benestar Social s'ha comunicat al president de l'Observatori el nom dels seus respectius representants en este òrgan col·legiat.  
  
Tant la Comissió de Codificació Civil Valenciana com el seu òrgan assessor estan vinculats al departament de l'Administració de la Generalitat que té assignades les competències en matèria de desplegament estatutari, que en l'actualitat, segons el que preveu l'article 10.1 de l'esmentat Decret 19/2012, de 7 de desembre, del president de la Generalitat, en relació amb l'article 1 del Decret 194/2012, de 21 de desembre, del Consell, pel qual aprova el Reglament Orgànic i Funcional de la Conselleria de Governació i Justícia, és esta última.  
La disposició final primera del Decret 218/2007, de 26 d'octubre, del Consell, faculta el titular de la conselleria amb competència en matèria de desplegament estatutari per a dictar totes les disposicions que exigisquen l'aplicació i execució d'este decret.  
En exercici d'eixa facultat, de conformitat amb la normativa indicada i la resta de pertinent aplicació, resolc:  
  
Primer  
El cessament de les persones següents com a vocals de l'Observatori de Dret Civil Valencià, agraint-los la col·laboració prestada:  
José Ferrando Orta, com a representant de la Cambra Agrària Provincial d'Alacant.  
Luis Montolio Cubillos, com a representant de la Cambra Agrària Provincial de Castelló.  
Manuel José Pérez-Salamero González, com a representant de la Cambra Agrària Provincial de València.  
Sonia Morales Ariza, com a representant de la Conselleria d'Economia, Indústria i Comerç.  
Antonio Gastaldi Mateo, com a representant de la Conselleria de Justícia i Benestar Social.  
Amparo Montoro Blasco, com a representant de la Conselleria d'Agricultura, Pesca, Alimentació i Aigua.  
Alida C. Mas Taberner, com a representant de la Conselleria de Turisme, Cultura i Esport.  
  
Segon  
El nomenament de les persones següents com a vocals de l'Observatori de Dret Civil Valencià:  
Sonia Morales Ariza, com a representant de la Conselleria d'Economia, Indústria, Turisme i Ocupació.  
Santiago Martí Alepuz, com a representant de la Conselleria d'Educació, Cultura i Esport.  
Lucía Cerón Hernández, com a representant de la Conselleria de Benestar Social.  
Antonio Gastaldi Mateo, com a representant de la Conselleria de Governació i Justícia.  
  
Tercer  
D'acord amb el que disposa l'article 22.3 del Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, el mandat dels membres d'este últim, excepte renúncia, cessament o revocació, tindrà una vigència de quatre anys, i podrà ser renovat per períodes de la mateixa duració per mitjà de renovació expressa.  
  
Quart  
Esta resolució es publicarà en el Diari Oficial de la Comunitat Valenciana i produirà efectes des de l'endemà de la publicació.  
  
  
València, 20 de febrer de 2013.- El conseller de Governació i Justícia: Serafín Castellano Gómez.